**ফরচুন বরিশাল** হলো বাংলাদেশ প্রিমিয়ার লিগ বা বিপিএল এ অংশগ্রহণকারী একটি ক্রিকেট দল, যেটি বাংলাদেশের বরিশাল বিভাগের প্রতিনিধিত্ব করছে। দলটি বিপিএল-এর ২০২৪ মৌসুমে চ্যাম্পিয়ন হয়।

দলটি ২০১২ সালে বরিশাল বার্নার্স হিসাবে বিপিএলের উদ্বোধনী মৌসুমের জন্য প্রতিষ্ঠিত হয়েছিল। বার্নার্স ২০১২ সালে বিপিএল রানার্সআপ ছিল। বিপিএলের দ্বিতীয় মৌসুমের পরে ২০১৩ সালে বিলুপ্ত হওয়া দলগুলির মধ্যে একটি ছিল বার্নার্স। পরবর্তীকালে বাংলাদেশ ক্রিকেট বোর্ড ২ কোটি টাকার বিনিময়ে দলটির মালিকানা ফরচুন গ্রুপের কাছে বিক্রয় করে।

ইতিহাস
------

### ২০১২ মৌসুম

মূল নিবন্ধ: ২০১২ বাংলাদেশ প্রিমিয়ার লিগ
২০১২ সালে, বাংলাদেশ ক্রিকেট বোর্ড টি২০ পদ্ধতিতে খেলার জন্য বাংলাদেশ প্রিমিয়ার লিগ আয়োজন করে। ছয়টি দল নিয়ে একই বছরের ফেব্রুয়ারি মাসে টুর্নামেন্টটি আয়োজনের সিদ্ধান্ত নেয়া হয়। ১০ জানুয়ারি ২০১২ তারিখে হোটেল র‍্যাডিসনে বরিশালসহ বিভাগগুলিকে প্রতিনিধিত্ব করা দলগুলিকে নিলামে তোলা হয়। ১.০১ মিলিয়ন মার্কিন ডলারের আলিফ এসএসএল স্পোর্টস হোল্ডিং লিমিটেড বরিশাল বার্নাসকে কিনে নেয় যা ছিল নিলামে সবচেয়ে কম দামে কিনে নেয়া দল।

এই মৌসুমে বরিশালের সবচেয়ে বড় ক্রয় ছিল ওয়েস্ট ইন্ডিসের ওপেনার ক্রিস গেইলকে ৫৫১,০০০ মার্কিন ডলারে কিনে নেয়া, যা ছিল বিপিএলের প্রথম মৌসুমের দ্বিতীয় সর্বোচ্চ দামে কেনা। যদিও ক্রিস গেইল মাত্র ৫টি খেলার জন্য উপলব্ধ ছিল। এই সংক্ষিপ্ত সময়ে ক্রিস গেইল দুটি শতকসহ সর্বোচ্চ ৯৭.০০ গড়ে রান তুলতে সক্ষম হয়। আসরের বাকী ম্যাচে বরিশাল বার্নাস পাকিস্তানি ওপেনার আহমেদ শেহজাদ ও অস্ট্রেলীয় অভিজ্ঞ ব্যাটসম্যান ব্র্যাড হজকে দিয়ে ইনিংসের শুরু করত। দলের অন্য খেলোয়াড়দের মধ্যে অন্তর্ভুক্ত ছিল শাহরিয়ার নাফিস, যিনি "আইকন খেলোয়াড়" ছিলেন। এছাড়া আরো ছিলেন মমিনুল হক, আল আমিন, সৌরাওয়ার্দী শুভ, ইংরেজ উইকেটকিপার ফিল মাস্টার্ড ও পাকিস্তানি ইয়াসির আরাফাত। বরিশাল বার্নাসের শক্তিশালী ব্যাটিং লাইনআপ দলটিকে সেমিফাইনালে তুলতে গুরুত্বপূর্ণ ভুমিকা পালন করে। সেমিফাইনালে গ্রুপ পর্বের শীর্ষ দল দুরন্ত রাজশাহীকে হারিয়ে ফাইনালে যায় বরিশাল কিন্তু ফাইনালে বরিশাল বার্নাস ঢাকা গ্ল্যাডিয়েটর্সের কাছে ৮ উইকেটে পরাজিত হয়।

### ২০১৩ মৌসুম

মূল নিবন্ধ: ২০১৩ বাংলাদেশ প্রিমিয়ার লিগ
এই মোসুম বরিশাল বার্নাসের জন্য ভালো যায়নি। তারা পয়েন্ট তালিকার ষষ্ঠ দল হিসেবে গ্রুপ পর্ব শেষ করে ও প্লেঅফের জন্য যোগ্যতা অর্জনে ব্যর্থ হয়। এই মৌসুমে বরিশাল ক্রিস গেইলকে ধরে ব্যর্থ হয়, ক্রিস গেইল ঢাকা গ্ল্যাডিয়েটর্সের হয়ে খেলার জন্য চুক্তি করেন। তারা সুনীল নারাইনকে তাদের দলে অন্তর্ভুক্ত করে এবং ফিল মাস্টার্ড ও ব্র্যাড হজকে ধরে রাখে। জয়ের ধারাবাহিকতা ধরে রাখতে না পারায় বরিশাল বার্নাস ষষ্ঠ হিসেবে এই মৌসুম শেষ করে এবং এটি বাংলাদেশ প্রিমিয়ার লিগ-এ বরিশাল বার্নাসের শেষ মৌসুম ছিল। যাবতীয় বকেয়া পরিশোধের করতে না পারায় পরে আসরে দলটি বাদ দেয়া হয় ও তাদের পরিবর্তে নতুন দল বরিশাল বুলস-কে নেয়া হয়।

### ২০১৫ মৌসুম

২০১৫-১৬ সালে দলটির লোগো।
বরিশাল বুলস নামে দলটি পূর্বের দল বরিশাল বার্নার্সের পরিবর্তে বিপিএলে আসে। দলটির স্বত্বাধিকারী অ্যক্সিওম টেকনোলজিস যারা ২০১৫ সালে দলটির মালিকানা কিনে নেয়। আর্থিক শর্ত না মানায় দলটিকে বিপিএল ৫ থেকে বাদ দেয়া হয়। ২০১৮ সালে ষষ্ঠ বিপিএলে অংশগ্রহণের জন্য আর্থিক নিরাপত্তা দিতে না পারায় দলটিকে বাদ দেওয়ার সিদ্ধান্ত নেয় বিপিএল গভর্নিং কাউন্সিল।

২০১৫ বাংলাদেশ প্রিমিয়ার লিগে দলটিকে নেতৃত্ব দেয় মাহমুদুল্লাহ রিয়াদ ও দলটির কোচ ছিলেন গ্রাহাম ফোর্ড। ২০১৬ বাংলাদেশ প্রিমিয়ার লিগে দলটির প্রধান কোচ ছিলেন অস্ট্রেলিয়ার ডেভ হোয়াটমোর এবং অধিনায়ক ছিলেন বাংলাদেশ জাতীয় দলের সাবেক অধিনায়ক মুশফিকুর রহিম।

বর্তমান দল
----------

এই অনুচ্ছেদটি বাংলাদেশ প্রিমিয়ার লিগের বর্তমান দলসমূহের সদস্যদের তালিকা থেকে অন্তর্ভুক্ত করা। (সম্পাদনা | ইতিহাস)
* যেসব খেলোয়াড় আন্তর্জাতিক ম্যাচ খেলেছেন তাদের **গাঢ়** করে দেখানো হয়েছে।
* \*  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
* \*  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

আরো দেখুন
---------

* ২০২০-২১ বঙ্গবন্ধু টি২০ কাপ
* ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯

তথ্যসূত্র
---------

1. ↑  "বিপিএলে প্রথমবার চ্যাম্পিয়ন বরিশাল"। *মানবজমিন*। সংগ্রহের তারিখ ২০২৪-০৩-০১।
2. ↑  "Five corporates pick up teams for Bangabandhu T20 Cup"। *www.espncricinfo.com*। সংগ্রহের তারিখ ১৮ নভেম্বর ২০২০।
3. ↑  "Bangladesh Premier League to begin on 9 February"। ESPNcricinfo। সংগ্রহের তারিখ ২৮ ডিসেম্বর ২০১১।
4. ↑  "BPL franchises fetch low prices"। ESPNcricinfo। সংগ্রহের তারিখ ১০ জানুয়ারি ২০১২।
5. ↑  "Barisal Burners v Dhaka Gladiators, BPL final, 2012"। ESPNcricinfo। সংগ্রহের তারিখ ৮ জুলাই ২০১৬।
6. ↑  "বরিশাল বুলস থাকছে না বিপিএলে"। *দৈনিক প্রথম আলো*। সংগ্রহের তারিখ ৯ আগস্ট ২০১৭।
7. ↑  "এবারের বিপিএলও খেলা হচ্ছে না বরিশাল বুলসের"। *প্রিয়.কম*। ১৩ আগস্ট ২০১৮। ২৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৯।

| * দে
* স
বাংলাদেশ প্রিমিয়ার লিগ |
| --- |
| মৌসুম | 
* ২০১২
* ২০১৩
* ২০১৫
* ২০১৬
* ২০১৭
* ২০১৯
* ২০১৯-২০
* ২০২২
* ২০২৩

 |  |
| ফাইনাল | 
* ২০১২
* ২০১৩
* ২০১৫
* ২০১৬
* ২০১৭
* ২০১৯
* ২০১৯-২০
* ২০২২
* ২০২৩

 |
| অংশগ্রহণকারী দল | 
* চট্টগ্রাম চ্যালেঞ্জার্স
* কুমিল্লা ভিক্টোরিয়ান্স
* দুর্দান্ত ঢাকা
* খুলনা টাইগার্স
* ফরচুন বরিশাল
* রংপুর রাইডার্স
* সিলেট স্ট্রাইকার্স

 |
| বিলুপ্ত দল | 
* বরিশাল
	+ বার্নার্স
	+ বুলস
* চিটাগং
	+ কিংস
	+ ভাইকিংস
* খুলনা
	+ রয়েল বেঙ্গলস
	+ টাইটান্স
* কুমিল্লা ওয়ারিয়র্স
* ঢাকা
	+ গ্ল্যাডিয়েটরস
	+ ডায়নামাইটস
	+ প্লাটুন
* সিলেট
	+ রয়্যালস
	+ সুপার স্টার্স
	+ সিক্সার্স
	+ থান্ডার
* রাজশাহী
	+ দুরন্ত
	+ কিংস
	+ রয়্যালস

 |
| ভেন্যু | 
* শের-ই-বাংলা জাতীয় ক্রিকেট স্টেডিয়াম, ঢাকা
* জহুর আহমেদ চৌধুরী স্টেডিয়াম, চট্টগ্রাম
* এম এ আজিজ স্টেডিয়াম, চট্টগ্রাম
* শেখ আবু নাসের স্টেডিয়াম, খুলনা
* সিলেট আন্তর্জাতিক ক্রিকেট স্টেডিয়াম

 |
| নিলাম | 
* ২০১২
* ২০১৩
* ২০১৫
* ২০১৬
* ২০১৭
* ২০১৯-২০
* ২০২২
* ২০২৩

 |
| স্কোয়াড | 
* ২০১২
* ২০১৩
* ২০১৫
* ২০১৬
* ২০১৭
* ২০১৯-২০
* ২০২২
* ২০২৩

 |
| তালিকা | 
* শতকের তালিকা
* পাঁচ উইকেট অর্জনকারী
* অধিনায়কগণ
* আম্পায়ার

 |
| সম্পর্কিত বিষয় | 
* ম্যাচ ফিক্সিং
* রেকর্ড এবং পরিসংখ্যান

 |
| 
* প্রবেশদ্বার **প্রবেশদ্বার**
* বিষয়শ্রেণী **বিষয়শ্রেণী**
* কমন্স পাতা **কমন্স**

 |